钦定古今图书集成/明伦汇编/氏族典/第301卷 > 《廖用贤尚友录》 > 梁统
## 钦定古今图书集成/明伦汇编/氏族典/第301卷 > 《廖用贤尚友录》 > 梁统

按《后汉书梁统传》，“统字仲宁，安定乌氏人。晋大夫梁
益耳，即其先也。统高祖父子都自河东迁居北地，子
都子桥徙茂林，至哀、平之末，归安定。统性刚毅而好
法律。初仕州郡，更始二年，召补中郎将，使安集凉州，
拜酒泉太守。会更始败，赤眉入长安，统与窦融及诸

严猛，威行邻郡。建武五年，统等各遣使随窦融长史
刘钧诣阙奉贡，愿得诣行在所。诏加统为宣德将军。
八年夏，光武自征隗嚣，统等将兵会车驾。及嚣败，封
统为成义侯，遣还河西。十二年，统与融等俱诣京师，
以列侯奉朝请，更封高山侯，拜太中大夫。统在朝廷，
数陈便宜，以为法令。后出为九江太守，定封陵乡侯。
统在郡亦有治迹，吏人畏爱之。卒于官。子松嗣。